OzLabs/hebrew-wiki-articles huggingface dataset:
הבחירות הכלליות בבריטניה 1951

הבחירות הכלליות בבריטניה ב-1951 נערכו ב-25 באוקטובר 1951. בחירות אלו התקיימו כעשרים חודשים בלבד לאחר הבחירות הקודמות, שהתקיימו בפברואר 1950 (שבהן מפלגת הלייבור שלטה ברוב קטן בבית הנבחרים). ממשלת הלייבור הקדימה את הבחירות במטרה לזכות ברוב גדול יותר בפרלמנט ולאחר שהממשלה החלה להתרופף ולאבד אישים חשובים כגון ארנסט בווין וסטפורד קריפס שפרשו בשל גילם.

אף שמפלגת הלייבור אכן זכתה ביותר קולות, המפלגה השמרנית זכתה ברוב המושבים. בחירות אלו שלחו את הלייבור ל-13 שנים באופוזיציה והשיבו את וינסטון צ'רצ'יל לכהן כראש ממשלת בריטניה במקום קלמנט אטלי שכיהן בתפקיד כ-6 שנים. אלו היו גם הבחירות האחרונות שנערכו תחת ג'ורג' השישי כמלך בריטניה, לפני שנפטר והוחלף על ידי בתו אליזבת השנייה.

זו הייתה הפעם הרביעית במאה ה-20 (מתוך 5) שבה המפלגה שהרכיבה את הממשלה זכתה בפחות קולות ממפלגת האופוזיציה.

== תוצאות ==
אחוז ההצבעה עמד על כ-82.6%. בסך הכל הצביעו כ-28,596,594 אזרחים.
{| class="wikitable"
|+
!
! colspan="4" |מועמדים
! colspan="2" |קולות
|-
!מפלגה
!מועמדים
!נבחרו
!שינוי
!% מכלל המושבים
!קולות
!% מכלל הקולות
|-
|המפלגה השמרנית
|617
|321
|20+
|51.36
|13,717,851
|47.97
|-
|מפלגת הלייבור
|617
|295
|23-
|47.2
|13,948,385
|48.78
|-
|המפלגה הליברלית
|109
|6
|0
|0.96
|730,546
|2.55
|-
|מפלגת הלייבור האירית
|1
|1
|1+
|0
|33,174
|0.12
|-
|המפלגה הקומוניסטית
|10
|0
|0
|0
|21,640
|0.08
|-
|פלייד קמרי
|4
|0
|0
|0
|10,920
|0.04
|-
|המפלגה הלאומית הסקוטית
|2
|0
|0
|0
|7,299
|0.03
|-
|מפלגת הלייבור העצמאית
|3
|0
|0
|0
|4,057
|0.03
|-
|אחרים
|10
|1
|1+
|0.16
|121576
|0.42
|}

==קישורים חיצוניים==

1951
קטגוריה:1951 בפוליטיקה
קטגוריה:1951 בממלכה המאוחדת
ארמון נרישקין-שובאלוב

מדרגות המבואה
ארמון נרישקין-שובאלוב (ברוסית: Дворец Нарышкиных-Шуваловых) הוא מבנה מהמאה התשע עשרה בסנקט פטרבורג, הממוקם בפינה שבין גדות הפונטנקה 21, לרחוב האיטלקי 39. המבנה בנוי בסגנון נאו-קלאסי והוא טיפוסי לאדריכלות האקלקטית (שילוב של אלמנטים מאדריכלות הקלאסיציזם והנאו-רנסאנס).
== היסטוריה ==
הרעיון לבניית הארמון נהגה בסוף המאה ה-18 על ידי הרוזן וורונצוב שהפקיד את המלאכה בידי האדריכל האיטלקי, ג'קומו קברנגי.

בשנת 1799 הארמון עבר לבעלותה של הרוזנת מריה נרישקינה ובעלה גדש את הארמון בחפצי מותרות כגון פסלי שיש, מטבעות עתיקים, כלי נשק, יצירות אמנות. הארמון אירח נשפים רבים והנשף המפורסם ביותר שהתקיים בו היה לכבוד יום הולדתו של יורש העצר, לימים הצאר אלכסנדר השני, ב-29 באפריל 1834.

הארמון במתכונתו הנוכחית נבנה במספר שלבים. החלק השמאלי של הבניין נבנה בשנות 1780 על פי פרויקט של אדריכל לא ידוע. החזית הימנית של הבית הישן נבנתה בשנים 1821–1822 על ידי הבעלים החדשים של הארמון, דמיטרי נרישקין (כנראה על פי פרויקט של קארלו רוסי).

עמנואל נרישקין מכר את הארמון לבן דודו לב נרישקין, שמימן שחזור החלל הפנימי (בפרויקט של האדריכל ברנרד דה סימון), בשנים 1844–1849 נערך שיפוץ מקיף נוסף בניהול האדריכל ניקולאי יפימוב.

מאז 1846, הארמון היה בבעלותה של סופיה נרישקינה ובעלה פיוטר שובאלוב, ולאחר מכן בנם וכלתו. בשנת 1914 שימש הארמון כבית חולים צבאי.

לאחר מהפכת אוקטובר ועד 1925 הארמון הולאם והפך למוזיאון. בשנים 1919–1925 שכן בו מוזיאון לחיים האריסטוקרטיים. אחר כך פעלו בו בית דפוס ומכון לעיצוב. בתקופת מלחמת העולם השנייה, בזמן המצור על לנינגרד, ניזוק הארמון באורח קשה ביותר ואגפים שלמים נהרסו כליל.

אחרי 1965 שימש כבית השלום והידידות עם עמי מדינות זרות.

בשנת 2006 נרכש המבנה על ידי האוליגרך ויקטור וקסלברג שמימן בו שיפוץ ושחזור כללי שנועד להשיב לארמון את מראהו המפואר מתקופת המאה ה-19.

ב-19 בנובמבר 2013, לאחר שבע שנות שיפוץ, נפתח רשמית מוזיאון פברז'ה, שהיה למוזיאון הפרטי הראשון ברוסיה בעל חשיבות פדרלית. המוזיאון מציג את ביצי הפברז'ה בטרקלין הכחול של הארמון. בחדרים אחרים, מוצגים אוספי פורצלן, אמייל, אבני גילוף, תכשיטים, סמלים רוסים, ציורים, כלי כסף ופריטים יקרים אחרים..

==קישורים חיצוניים==

== הערות שוליים ==

נרישקין-שובאלוב
WWE: Walk with Elias

WWE: Walk with Elias הוא מיני אלבום (EP) בביצוע המתאבק האמריקאי של ארגון ה-WWE, אליאס (או בשמו במציאות: ג'פרי לוגאן שולו). מיני אלבום יצא לאור ב-23 ביולי 2018 על ידי ה-WWE Music Group. שולו ביצע את כל השירים שלו כדמות של נווד המנגן בגיטרה (באנגלית: Drifter). האלבום הגיע למקום ה-13 מתוך מאה האלבומים הראשונים של ארצות הברית בחנות ה-iTunes ביום הראשון ליציאתו.

==רשימת השירים==
כל השירים בוצעו על ידי אליאס. כל השירים הופקו על ידי ג'ון פול אליקסטרו ומייקל קונראד לאורי, הידועים בשם $CFO (מפיקי המוזיקה של ארגון ה-WWE).

{| class="wikitable"
!style="background: #e3e3e3;"|מס'
!style="background: #e3e3e3;"|שיר
!style="background: #e3e3e3;"|משך
|-
|align=center| 1 || "The Ballad of Every Town I've Ever Been To..." || 3:43
|-
|align=center| 2 || "Elias' Words" || 2:52
|-
|align=center| 3 || "Nothing I Can't Do" || 4:38
|-
|align=center| 4 || "Walk with Me" || 3:17
|}

==מצעדי הפזמונים==
{| class="wikitable sortable plainrowheaders" style="text-align:center"
|-
! scope="col"| מצעד (2018)
! scope="col"| המקום הכי גבוה
|-
| align=right|האלבומים הדיגיטליים (בילבורד) || 20
|-
| align=right|האלבומים המבוקשים החמים ביותר (בילבורד) || 5
|-
| align=right|האלבומים העצמאיים (בילבורד) || 17
|-
| align=right|האלבומים הנמכרים ביותר (בילבורד) || 100
|}

==קישורים חיצוניים==

==הערות שוליים==

קטגוריה:אלבומי 2018
קטגוריה:מופעי ה-WWE
מוזיאון פברז'ה (באדן-באדן)

מוזיאון פברז'ה בבאדן-באדן הוא המוזיאון הראשון בעולם המוקדש ליצירותיו של הצורף פטר קארל פברז'ה. הוקם בשנת 2009 על ידי האספן אלכסנדר איוואנוב, בעיר הנופש הגרמנית באדן-באדן.

אוסף המוזיאון מכיל למעלה מ-1,500 פריטים שיצר פטר פברז'ה, לרבות אוספים של ביצת פברז'ה כדוגמת התרזה הקארליאנית וצביר הכוכבים. הביצים מוצגות במוזיאון שנבנה על ידי אלכסנדר איוואנוב בעלות של 17 מיליון יורו. לטענת איוואנוב הוא בחר לפתוח את המוזיאון בעיר הנופש באדן-באדן בשל מיקומה הנוח וכי לא היה יכול לפתוח את המוזיאון ברוסיה בשל מחסומים ביורוקרטיים

באפריל 2009 חברה בשם פברז'ה בע"מ הרשומה באיי קיימן תבעה בעלות על מותג פברז'ה ובשל כך בשנתו הראשונה נאסר על המוזיאון לפרסם תחת השם פברז'ה. בינואר 2010 בית המשפט בגרמניה אישר למוזיאון להשתמש בשם פברז'ה.

במאי 2012, נפתחה תערוכת Gold of the World המכילה יותר ממאה פריטי זהב טהור מתקופות שונות.

עד 2014, הפריט החשוב ביותר במוזיאון היה ביצת הפברז'ה רוטשילד, שהייתה מתנתה של ביאטריס רוטשילד לכלת אחיה. איוואנוב רכש את הביצה תמורת 18.5 מיליון דולר במכירה פומבית שנערכה בבית כריסטי'ס ב-28 בנובמבר 2007. בשנת 2014 תרם איוואנוב את הביצה לממשלת רוסיה ובדצמבר 2014, נשיא רוסיה ולדימיר פוטין העניק את הביצה כמתנה למוזיאון ארמיטאז' שבסנקט פטרבורג, רוסיה במלאת 250 שנה למוזיאון. ימים לפני הענקת המתנה, אנשי מכס בריטים וגרמניים פשטו על מוזיאון הפברז'ה בחיפוש אחר הביצה. המוזיאון הצהיר במחאה כי פעולת אנשי המכס הייתה מוטת פוליטית, בעקבות המתיחות בין רוסיה למדינות המערב על רקע משבר אוקראינה.

== גלריה ==
<gallery>
|ארנב הנחושת. פסל מאת זוראב צרטלי בחצר המוזיאון
</gallery>

== קישורים חיצוניים ==

* 

==הערות שוליים==

קטגוריה:גרמניה: מוזיאונים
קטגוריה:באדן-וירטמברג
ביפרידן

ביפרידן (Biperiden, התרופה משווקת בישראל תחת השם דקינט, Dekinet) היא תרופה אנטיכולרגנית המשמשת בעיקר לטיפול במחלת פרקינסון ובהפרעות תנועה שמקורן בצריכת סמים או תרופות (בעיקר תרופות אנטי-פסיכוטיות). התרופה מהווה אנטגוניסט סינתטי לנוירוטרנסמיטור אצטילכולין, ומופיעה ברשימת התרופות החיוניות של ארגון הבריאות העולמי.

==שימושים רפואיים==
ביפרידן משמש בעיקר לטיפול ברעידות שמקורן בשימוש בתרופות ובסמים או במחלת פרקינסון על כל סוגיה. כך לדוגמה, התרופה משמשת להקלה בתופעות הלוואי החוץ-פירמידליות של נטילת תרופות אנטי-פסיכוטיות (למשל זוקלופנתיקסול). תופעות כמו אטקסיה, טריזמוס, אקתיזיה, רעד, תסמונת ארנב וכדומה. שימוש נוסף אך נפוץ פחות של ביפרידן הוא הפחתת הזעה וייצור רוק מוגברים שמקורם בצריכת תרופות כגון מתאדון או קלוזאפין.

==תופעות לוואי==
תופעות הלוואי השכיחות ביותר של התרופה כוללות נמנום, טשטוש ראייה, יובש בפה, הזעה מופחתת, כאבי בטן, ורטיגו, כאבי ראש וסחרחורות. במינונים גבוהים עשויות להופיע תופעות לוואי חמורות יותר כדוגמת אגיטציה, נדודי שינה, חרדה ואי-שקט. במקרים נדירים שימוש ממושך בתרופה עלול להתבטא בדליריום ובפגיעה בשנת ה-REM. יש להפסיק את השימוש ולפנות מיד לקבלת עזרה רפואית דחופה אם מופיעות תגובות אלרגיות, עלייה בנטייה לפרכוסים, הפרעות תנועה לא רצוניות, ליקויים בתיאום התנועות (קואורדינציה) והפרעות בדיבור, עלייה בלחץ תוך עיני (גלאוקומה), האטת קצב הלב או קושי בריקון שלפוחית השתן.<ref></ref>

===הנקה והריון===
התרופה נמצאת בקטגוריית סיכון בהריון C, כלומר אין מספיק נתונים או מחקרים אמינים דיים על מנת להסיק את השפעת נטילת התרופה על האם והעובר ולכן יש להשתמש בתרופה בזהירות במהלך הריון. ביפרידן חודר לחלב האם, ולכן מומלץ להימנע מנטילת התרופה בעת הנקה.

== הפסקת טיפול ==
במחקר עם 34 מטופלים בתרופות אנטי-פסיכוטיות מדור-שני, הטיפול בביפרידן הופסק בביטחה ברובם, ולא נצפו תסמינים חוץ-פירמידליים. נמצאו שיפור משמעותי בקשב, במהירות עיבוד ובמצב הנפשי-חברתי שלהם. הוסק כי הפסקת השימוש בביפרידן לטווח ארוך עשויה להיות מוצדקת מכיוון שהיא עשויה לשפר את התפקוד הקוגניטיבי, את איכות החיים הסובייקטיבית ואת התסמינים הפסיכיאטריים, ללא השפעות שליליות משמעותיות.<ref></ref>

==קישורים חיצוניים==

==הערות שוליים==

קטגוריה:רשימת התרופות החיוניות של ארגון הבריאות העולמי
קטגוריה:אנטגוניסטים מוסקרינים
דן בוס (כדורגל)

דן בוס הוא מועדון כדורגל מקצועני הולנדי מהעיר דן בוס, המתמודד בליגת המשנה ההולנדית.

המועדון נוסד ב-18 באוגוסט 1965 כקבוצת BVV בעקבות מיזוג בין שתי קבוצות כדורגל קודמות: BVV (1906) ומועדון וילהלמינה (1890). רוד ואן ניסטלרוי התחיל את הקריירה שלו במועדון.

הקבוצה מעולם לא זכתה בתואר לאומי (אם כי מייחסים לה את הזכייה באליפות של קבוצת BBV בעונת 1948) והישג השיא הוא העפלה לגמר הגביע ההולנדי בעונת 1991.

באפריל 2018 החלו מגעים בין הנהלת הקבוצה לאוליגרך הגאורגי קחי ג'ורדניה, בעלי חברת הנפט Oil Energy Group, לרכישת 99% ממניות מועדון הכדורגל.

== תארים ==
* אליפות הולנד
** זכייה: 1948 (כקבוצת BVV)
* הגביע ההולנדי
** סגנות: 1991

== קישורים חיצוניים ==

* 

== הערות שוליים ==

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1965
יחידה מעורבת (סדרת טלוויזיה)

יחידה מעורבת - אריות הירדן הייתה תוכנית מציאות תיעודית ישראלית, העוקבת אחר טירונות קרבית ביחידה מעורבת (חיילים וחיילות) בגדוד "אריות הירדן" בבסיס מחנה מגן סיירים בדרום הארץ. התוכנית שודרה בין ה-15 ביולי עד ה-3 בספטמבר 2018 בכאן 11 וכללה 10 פרקים.

== נושא הסדרה ==
הסדרה עוקבת אחר השירות המשותף בגדוד אריות הירדן, אחד מתוך ארבעת הגדודים המעורבים בצה"ל במהלך תקופת הכשרתו והעלאתו לקו בשירות הסדיר.

הסדרה מתעדת מקרוב את תהליך השירות המעורב, עוסקת בשוויון מגדרי ובאופן ביטויו בשטח. תמהיל הדמויות בסדרה מורכב מחמישה בנים וחמש בנות מכל קצוות הארץ, שונים ומגוונים בעלי אג'נדות שונות. כל דמות בסדרה מביאה למסך את עולם הערכים שלה יחד עם קונפליקט אישי המעלה בטירונים סימני שאלה במסגרת הצבאית ומחוצה לה. על הטירונים ממונה סגל המפקדים ומפקדת מחלקה אחת, רגישה ונחושה להנחיל לחייליה את מורשת הגדוד ואת חשיבות השירות המעורב.

== פרקים ==
{| class="wikitable plainrowheaders" style="text-align:center;"
! scope="col" style="background:#0000FF; color:#FFFFFF;" |מספר הפרק
! scope="col" style="background:#0000FF; color:#FFFFFF;" |שם הפרק
! scope="col" style="background:#0000FF; color:#FFFFFF;" |תאריך שידור מקורי 
|-
|1
|פרק הבכורה
|15 ביולי 2018
|-
|2
|הכניסה למסגרת
|17 ביולי 2018
|-
|3
|ההשבעה
|22 ביולי 2018
|-
|4
|אחים לנשק
|29 ביולי 2018
|-
|5
|אהבה מעבר לפינה
|5 באוגוסט 2018
|-
|6
|שבוע הפק"לים
|12 באוגוסט 2018
|-
|7
|מלחמת המינים
|19 באוגוסט 2018
|-
|8
|מי בנוי ללוחמה
|26 באוגוסט 2018
|-
|9
|השירות האמיתי
|2 בספטמבר 2018
|-
|10
|פרק סיום העונה
|3 בספטמבר 2018
|}

== קישורים חיצוניים ==
* [https://www.kan.org.il/page.aspx?landingpageid=1077 מתחם יחידה מעורבת], כל הפרקים באתר כאן.
*
*
*

==== ביקורות ====
*
*
*

== הערות שוליים ==

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:צה"ל בתוכניות טלוויזיה
ערוץ Match Premier

ערוץ Match Premier (ברוסית: Матч Премьер) הוא ערוץ טלוויזיה רוסי המשדר את משחקי ליגת העל הרוסית בכדורגל, כמו גם תוכניות ספורט מקומיות.

==היסטוריה==
הערוץ הושק לראשונה ב-17 במרץ 2006, בשם "NTV-Plus הכדורגל שלנו" (НТВ-Плюс Наш футбол).

ביולי 2012 ערוץ הטלוויזיה "הכדורגל שלנו" הועבר לניהול חברת "LIGA-TV" והוא עבר מניהול חברת "NTV פלוס".

בתחילת יולי 2012 מנכ"ל צסק"א רומן בבאייב סיפר על תוכניות להשיק ערוץ טלוויזיה ייעודי למשחקי הליגה הרוסית.

ב-12 ביולי 2013 ערוץ הטלוויזיה "כדורגל שלנו" החל לשדר באיכות HD. ב-1 בספטמבר 2015 כל הזכויות על ערוץ הטלוויזיה "כדורגל שלנו" עברו לחברת LIGA TV.

מה-20 ביולי 2012 עד ל-31 באוגוסט 2015 הערוץ היה בבעלות חברת LLC "Liga TV". ב-12 ביולי 2013 הערוץ הופרד מחבילת ערוצי NTV ונקרא בשם "כדורגל שלנו" (Наш футбол), כשהוא משדר בבלעדיות את כל משחקי ליגת העל הרוסית.

ב-24 ביולי 2018 בפגישה של מנהלת הפרמייר ליג הרוסי בכדורגל, הוחלט על הקמת ערוץ "Match Premier", אשר מחליף את ערוץ "כדורגל שלנו". השקת הערוץ תוכננה ל-21:00 ב-27 ביולי, עם שידור משחק הסופר קאפ הרוסי והערוץ מותג מחדש, לקראת עונת 2018/2019 בליגת העל הרוסית בכדורגל ונקרא בשם "Match Premier". מאז הקמתו, הערוץ מעניק חסות לפרס כדורגלן החודש בליגת העל הרוסית בכדורגל ומארגן את טורניר הידידות גביע Match Premier.

== קישורים חיצוניים ==
* 

==הערות שוליים==

Match Premier
Match Premier
קטגוריה:רוסיה: כדורגל
מוריס אוקספורד 6

מוריס אוקספורד 6 (באנגלית: Morris Oxford Six) היא מכונית סלון מתוצרת יצרנית הרכב Morris Motors אשר יוצרה בין השנים 1921–1926, ו-1929–1935.

דגם "מוריס אוקספורד 6" היה הדגם הראשון שהיצרן "Morris Motors" הרכיב בדגם מנוע 6 צילינדרים.

==דגמים==

==="Oxford F-Type Six"===
* יוצר בין השנים 1921-1926, יוצרו 50 יחידות
* דגם 2 מושבים "tourer"
* דגם 4 מושבים "tourer"
* דגם סלון
* דגם קבריולה

==="Oxford Six"===
* יוצר בין השנים 1929-1934
* דגם 4 מושבים "tourer"
* דגם 5 מושבים "tourer"
* דגם סלון
* סלון קופה

==="Oxford Sixteen" ו-"Oxford Twenty"===
* יוצרו בין השנים בין השנים 1934-1935, סך הכל יוצרו 6,308 יחידות
* דגם 4 דלתות - קופה
* דגם 4 דלתות - סלון

== תמונות ==
<gallery mode="packed" heights="120">
קובץ:1921 Morris Oxford Six F-type 2.3.jpg | "מוריס אוקספורד 6" דגם " F-type", שנת 1921
קובץ:1921 Morris F-Type Silent Six Heritage Motor Centre, Gaydon.jpg | "מוריס אוקספורד 6" דגם " F-type", שנת 1921
קובץ:Morris Oxford Six saloon 1930.jpg | "מוריס אוקספורד 6", שנת 1930
קובץ:Morris Oxford 2-litre six saloon 1930 8038742323.jpg | "מוריס אוקספורד 6", דגם "saloon", שנת 1930
קובץ:Morris Oxford Six Saloon (1930) (15726037671).jpg | "מוריס אוקספורד 6", דגם "Saloon", שנת 1930
קובץ:MHV Morris Oxford saloon 1931.jpg | "מוריס אוקספורד 6", דגם "Saloon", שנת 1931
קובץ:Morris Oxford 1934.jpg | "מוריס אוקספורד 6", שנת 1934
קובץ:1935 Morris Oxford Sixteen 4343081473.jpg | "מוריס אוקספורד 6", דגם "Oxford Sixteen", שנת 1935
קובץ:Morris Oxford Twenty 1935 (9252078082).jpg | "מוריס אוקספורד 6", דגם "Oxford Twenty", שנת 1935
</gallery>
==ראו גם==
* מוריס אוקספורד פלאטנוס

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1921
אוקספורד 6
קטגוריה:מכוניות בריטיות
קטגוריה:מוריס אוקספורד
קולין סקסטון

קולין סקסטון (באנגלית: Collin Sexton; נולד ב-4 בינואר 1999) הוא כדורסלן אמריקאי המשחק בקבוצת יוטה ג'אז מליגת ה-NBA. גובהו 1.85 מטרים והוא משחק בעמדת הרכז.

==קריירת מכללות==
סקסטון נולד בעיר מריאטה שבג'ורג'יה, ולמד בתיכון במבלטון הסמוכה. בין השנים 2017–2018 למד באוניברסיטת אלבמה, ושיחק בקבוצת הכדורסל שלה תחת המאמן אייברי ג'ונסון. ב-25 בנובמבר 2017 קלע סקסטון 40 נקודות בהפסד קבוצתו לאוניברסיטת מינסוטה. במשחק הפתיחה של טורניר ה-NCAA הוביל סקסטון את קבוצתו לניצחון על אוניברסיטת וירג'יניה טק עם 25 נקודות, אך במשחק השני הודחה אלבמה על ידי האלופה שבדרך, אוניברסיטת וילנובה. בסיום העונה זכה סקסטון בתואר "פרשמן העונה" של המחוז הדרום-מזרחי (SEC), וכן נבחר לחמישייה השנייה של העונה במחוז לאחר שהעמיד ממוצעים של 19.2 נקודות, 3.8 ריבאונדים ו-3.6 אסיסטים למשחק.

לאחר הדחת קבוצתו הודיע סקסטון על כוונתו לוותר על שלוש שנות לימודיו הנותרות באוניברסיטה, והכריז על מועמדותו לבחירה בדראפט ה-NBA.

==קריירת ה-NBA==
סקסטון נבחר בבחירה השמינית של דראפט ה-NBA 2018 על ידי קליבלנד קאבלירס. בליגת הקיץ 2018 קלע סקסטון 19.6 נקודות בממוצע למשחק, ונבחר לחמישיית הטורניר. לאורך עונת הרוקי שלו קלע סקסטון 16.7 נקודות בממוצע למשחק, ובסיומה נבחר לחמישיית הרוקיז השנייה של העונה. בעונת הוביל את קלעי קבוצתו, עם ממוצע של 20.8 נקודות למשחק, אולם הקאבלירס סיימו עם המאזן הנמוך ביותר באזור המזרחי; 19–46.

==נבחרת ארצות הברית==
בשנת 2016 זכה סקסטון במדליית זהב באליפות העולם בכדורסל עד גיל 17, כשחקן נבחרת ארצות הברית, וזכה בפרס ה-MVP של הטורניר לאחר שרשם ממוצעים של 17.0 נקודות ו-4.2 אסיסטים למשחק.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| || קליבלנד || 82 || 72 || 31.8 || 0.430 || 0.402 || 0.839 || 2.9 || 3.0 || 0.5 || 0.1 || 16.7
|- style="background-color: #EFEFEF;" ||
| || קליבלנד || 65 || 65 || 33.0 || 0.472 || 0.380 || 0.846 || 3.1 || 3.0 || 1.0 || 0.1 || 20.8
|- ||
| || קליבלנד || 60 || 60 || 35.3 || 0.475 || 0.371 || 0.815 || 3.1 || 4.4 || 1.0 || 0.2 || 24.3
|- style="background-color: #EFEFEF;" ||
| || קליבלנד || 11 || 11 || 28.7 || 0.450 || 0.244 || 0.744 || 3.3 || 2.1 || 0.9 || 0.0 || 16.0
|- ||
| || יוטה || 48 || 15 || 23.9 || 0.506 || 0.393 || 0.819 || 2.2 || 2.9 || 0.6 || 0.1 || 14.3
|- style="background-color:#80BFFF; font-weight:bold;" ||
| קריירה || || 266 || 223 || 31.3 || 0.464 || 0.380 || 0.826 || 2.9 || 3.2 || 0.8 || 0.1 || 19.0
|}

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אלבמה
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:ג'ורג'יה: כדורסלנים
קטגוריה:אמריקאים שנולדו ב-1999
רואנדה במשחקים האולימפיים לנוער

רואנדה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער רואנדי לא זכה במדליה אולימפית לנוער. ההשתפות של ספורטאי הנוער הרואנדים היא בעיקר סמלית.

==השתתפות במשחקים==
===משחקי הקיץ===
המשלחת הראשונה של רואנדה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת הגיעה להישגים בענף האתלטיקה עם העפלה לגמר ריצת 300 מטר נערים. בנוסף המשלחת השתתפה בענפים איגרוף ושחייה בה סיימה במקומות האחרונים. המשלחת לאולימפיאדת הנוער נאנג'ינג מנתה 11 ספורטאים שהתחרו בארבעה ענפים. המשלחת הגיעה להישגים בענף האתלטיקה בה העפילה לגמר ריצת 1500 מטר נערים וריצת 1500 מטר נערות. המשלחת לא הגיעה להישגים בענפים אופניים, כדורעף חופים ושחייה בה סיימה במקומות האחרונים.

==ראו גם==
* רואנדה במשחקים האולימפיים
* רואנדה במשחקים הפאראלימפיים

קטגוריה:רואנדה: ספורט
קטגוריה:מדינות במשחקים האולימפיים לנוער
טריגווה בראטלי

טריגווה בראטלי (בנורווגית: Trygve Martin Bratteli; 11 בינואר 1910 - 20 בנובמבר 1984) עורך עיתון ופוליטיקאי במפלגת העבודה הנורווגית, שעמד בראש המפלגה בשנים 1965–1975, וכיהן כראש ממשלת נורווגיה במרבית התקופה שבין 1971 ל-1976. בשנת 1978 הוא עמד בראש המועצה הנורדית.

==ביוגרפיה==
בראטלי נולד באי במחוז וסטפולד דרומית לאוסלו. בצעירותו הוא עבד בדייג, כריית פחם ועבודות בנייה. בין השאר הוא יצא עם ספינה של צייד לווייתנים לאזור איי ג'ורג'יה הדרומית ואיי סנדוויץ' הדרומיים. בשנת 1933 פגש את אוסקר טרופ שביקש ממנו לערוך עיתון מקורב למפלגת העבודה הנורווגית. במקביל הוא היה פעיל במפלגת העבודה. במהלך מלחמת העולם השנייה הוא הצטרף למאבק נגד הכיבוש הנאצי. הוא נעצר בשנת 1942 בין עצורי לילה וערפל, ונכלא במחנות ריכוז שונים, בהם מחנה הריכוז נאצוויילר-שטרוטהוף, בו היה בשנים 1943–1945. הוא השתחרר ב-5 באפריל 1945 במבצע האוטובוסים הלבנים.

בשנים 1951–1955 ושוב בשנים 1956–1960 הוא כיהן כשר האוצר של נורווגיה. בשנות ה-60 כיהן כשר התחבורה וסגן יושב ראש מפלגת העבודה. לאחר ההפסד של מפלגת העבודה בבחירות בשנת 1965, בהן ירדה המפלגה מ-74 ל-68 מושבים, מונה בראטלי לראש המפלגה. בבחירות בשנת 1969 עלתה המפלגה חזרה ל-74 מנדטים, אולם חזית השמאל איבדה את שני המושבים שלה וממשלת הימין המשיכה לשלוט.

במרץ 1971 הקים ממשלת מיעוט שנשענה על 74 חברי מפלגתו. כראש ממשלה הטיל בראטלי את מלוא כובד משקלו בעד הצטרפות נורווגיה לאיחוד האירופי ולקראת משאל עם בנושא בספטמבר 1972 הודיע שיתפטר אם עמדתו לא תתקבל. במשאל העם נחל בראטלי תבוסה והוא התפטר. לאחר הבחירות, בספטמבר 1973, שב בראטלי לראשות הממשלה הודות לקואליציה של מפלגתו עם מפלגות השמאל האחרות. בראטלי ביקר את התנהגות התביעה הנורווגית בפרשת לילהאמר וטען שהיא סיבכה ללא צורך את המוסד. הוא גם הצהיר שהפרשה לא תפגע ביחסי ישראל–נורווגיה.

בספטמבר 1975, לאחר המשך ירידתה של מפלגת העבודה שהתבטאה בבחירות המקומיות בנורווגיה, הודיע בראטלי על כוונתו להתפטר בינואר 1976, כדי להעביר את ההנהגה לדור הצעיר של המפלגה. בינואר 1976 העביר את ראשות הממשלה לידי אודוור נורדלי.

==הערכה==
בראטלי נחשב לידיד של ישראל ובמיוחד לידיד אישי של גולדה מאיר. בשנת 1978 הוא הגיע לישראל כדי להשתתף בהלווייתה.

==קישורים חיצוניים==

* 
* 

==הערות שוליים==

קטגוריה:נורווגים במלחמת העולם השנייה
קטגוריה:מתנגדים לנאצים
קטגוריה:ראשי ממשלת נורווגיה
קטגוריה:נורווגים שנולדו ב-1910
קטגוריה:נורווגים שנפטרו ב-1984
קניה במשחקים האולימפיים לנוער

קניה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האריתריאים 15 מדליות, מהן שמונה מדליות זהב. כלל המדליות של אתיופיה הן בענף האתלטיקה במקצועות הריצה בה היא מדורגת במקום השני. קניה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מקניה במדליה במשחקי החורף.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של קניה למשחקים האולימפיים לנוער הייתה לאולימפיאדת הנוער סינגפור. המשלחת כללה עשרה ספורטאים שהתחרו בשלושה ענפי ספורט. המשלחת זכתה בשש מדליות, מתוכן 3 מדליות זהב. המשלחת הגיעה להישגים בענף האתלטיקה, בה היא זכתה בשלוש מדליות זהב בריצת 3000 מטר נערות, ריצת 2000 מטר מכשולים נערים וריצת 2000 מטר מכשולים נערות ושלוש מדליות ארד בריצת 400 מטר נערים, ריצת 1000 מטר נערות וריצת 400 מטר משוכות נערים. המשלחת השתתפה גם בענף השחייה ושיט בה היא לא הגיעה להישגים משמעותיים והשתתפותה הייתה סמלית.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מתנה 24 ספורטאים שהתחרו בשלושה ענפי ספורט והייתה המשלחת הגדולה ביותר שקניה שלחה עד כה. המשלחת זכתה בחמש מדליות, מתוכן שתי מדליות זהב. המשלחת הגיעה, בדומה לאולימפיאדת הנוער סינגפור, להישגים בענף האתלטיקה עם זכייה במדליות זהב בריצת 1500 מטר נערים וריצת 2000 מטר מכשולים נערות, מדליות כסף בריצת 2000 מטר מכשולים נערים וריצת 1500 מטר נערות, ומדליית ארד בריצת 3000 מטר. נבחרת קניה ברוגבי סיימה במקום הרביעי ובענף ההרמת משקולות סיימה במקומות האחרונים.

===משחקי החורף===
====אולימפיאדת הנוער לילהאמר (2016)====
קניה השתתפה לראשונה במשחקי החורף האולימפיים לנוער באולימפיאדת הנוער לילהאמר ושלחה משלחת המונה ספורטאי יחיד שהשתתף בענף סקי אלפיני בה הוא סיים בין המקומות 30-20.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 3 || 0 || 3 || 6 || 18
|- align="center"
|align="right"| 2014 נאנג'ינג || 2 || 2 || 1 || 5 || 31
|- align="center"
|align="right"| 2018 בואנוס איירס || 3 || 1 || 0 || 4 || 26
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 8 || 3 || 4 || 15
|}

==ראו גם==
* קניה במשחקים האולימפיים
* קניה במשחקים הפאראלימפיים

קטגוריה:קניה: ספורט
קטגוריה:מדינות במשחקים האולימפיים לנוער
קמרון במשחקים האולימפיים לנוער

קמרון משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער קמרוני לא זכה במדליה אולימפית לנוער. ההשתפות של ספורטאי הנוער הקמרונים היא בעיקר סמלית.

==השתתפות במשחקים==
===משחקי הקיץ===
המשלחת הראשונה של קמרון למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בחמישה ענפי ספורט והייתה המשלחת הגדולה ביותר שקמרון שלחה עד כה. המשלחת השתתפה בענפים אתלטיקה, ג'ודו, הרמת משקולות, קאנו/קיאק ושחייה אולם לא הגיעה להישגים משמעותיים וסיימה במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרות בשלושה ענפים. המשלחת התחרתה באתלטיקה, טאקוונדו ושחייה אך לא הגיעה להישגים משמעותיים.

==ראו גם==
* קמרון במשחקים האולימפיים
* קמרון במשחקים הפאראלימפיים

קטגוריה:קמרון: ספורט
קטגוריה:מדינות במשחקים האולימפיים לנוער
הרפובליקה הדמוקרטית של קונגו במשחקים האולימפיים לנוער

הרפובליקה הדמוקרטית של קונגו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מהרפובליקה הדמוקרטית של קונגו לא זכה במדליה אולימפית לנוער. ההשתפות של ספורטאי הנוער מהרפובליקה הדמוקרטית של קונגו היא בעיקר סמלית.

==השתתפות במשחקים==
===משחקי הקיץ===
המשלחת הראשונה של הרפובליקה הדמוקרטית של קונגו למשחקים האולימפיים לנוער הייתה לאולימפיאדת הנוער סינגפור וכללה 16 ספורטאים שהתחרו בחמישה ענפי ספורט והייתה המשלחת הגדולה ביותר שהרפובליקה הדמוקרטית של קונגו שלחה עד כה. המשלחת התחרתה בענפים אתלטיקה, ג'ודו, טאקוונדו, כדורעף, וסיף אולם לא הגיעה להישגים משמעותיים וסיימה במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת שיפרה את הישגיה בענף האתלטיקה. אולם המשלחת לא הגיעה להישגים בענפים טאקוונדו ושחייה וסיימה במקומות האחרונים.

==ראו גם==
* הרפובליקה הדמוקרטית של קונגו במשחקים האולימפיים
* הרפובליקה הדמוקרטית של קונגו במשחקים הפאראלימפיים

קטגוריה:הרפובליקה הדמוקרטית של קונגו: ספורט
קטגוריה:מדינות במשחקים האולימפיים לנוער
הרפובליקה של קונגו במשחקים האולימפיים לנוער

הרפובליקה של קונגו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מהרפובליקה של קונגו לא זכה במדליה אולימפית לנוער. ההשתפות של ספורטאי הנוער מהרפובליקה של קונגו היא בעיקר סמלית.

==השתתפות במשחקים==
===משחקי הקיץ===
המשלחת הראשונה של הרפובליקה של קונגו למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בארבעה ענפי ספורט. המשלחת התחרתה בענפים אתלטיקה, היאבקות, טאקוונדו וטניס שולחן אולם לא הגיעה להישגים משמעותיים וסיימה במקומות האחרונים. המשלחת לאולימפיאדת הנוער נאנג'ינג מנתה שמונה ספורטאים שהתחרו בחמישה ענפים והייתה המשלחת הגדולה ביותר שהרפובליקה של קונגו שלחה עד כה. המשלחת התחרתה בענפים אתלטיקה, בדמינטון, היאבקות, טניס שולחן וכדורעף חופים אך לא הגיעה להישגים וסיימה במקומות האחרונים והשתתפותה היא סמלית.

==ראו גם==
* הרפובליקה של קונגו במשחקים האולימפיים

קטגוריה:הרפובליקה של קונגו: ספורט
קטגוריה:מדינות במשחקים האולימפיים לנוער
התאחדות יהודי אתיופיה בישראל

התאחדות יהודי אתיופיה בישראל (1981-1972) היה הארגון הכלל ארצי המוסכם הראשון של יוצאי אתיופיה בישראל, שייצג את הקהילה באתיופיה ובישראל בפני ממשלת ישראל, ממשלות זרות, וארגונים יהודיים בינלאומיים.

== סקירה ==
הארגון זכה לברכתם של כהני הקהילה, זקניה ונקלע לא פעם לעימותים אל מול נציגי שמונו על הקהילה מטעם. בראשית דרכו קיבל את חסותם של ארגונים ישראלים שפעלו למען ביתא ישראל כוועד הסיוע, האגודה לרווחת הפלשים, האגודה האמריקאית.

רבים מחברי הארגון שימשו כפעילי עלייה באתיופיה, וכפעילים בקומייטי,

מטה הארגון שכן בבית פייטלוביץ', ברחוב ויתקין 10 תל אביב-יפו.
*פעילים:
יושבי ראש: עובדיה חזי (1972-77), זימנה ברהני (1977-79) ואברהם ירדאי (1979-80).

אחרים: זכריה יונה, רחמים אלעזר, יוסף הדנה, עובדיה חזי, רחל מקוריה, צהייה אליאס, בנימין אדהנני, מתי אליאס ועוד.

== ראו גם ==
*ארגון קהילות בית ישראל שבראש עמד ליקה כהנת אורי בן ברוך - ארגון מקביל שפעל באתיופיה.
*יונה בוגלה - שליח הסוכנות היהודית, הוועד הציבורי לסיוע לפלשים והאגודה לרווחת הפלאשים לביתא ישראל.

==לקריאה נוספת==
<div class="mw-content-ltr">
* Gerrit Jan Abbink, the Falashas in Ethiopia and Israel: the Problem of Ethnic Assimilation, Institute of Cultural and Social Anthropology, 1984.
</div>

קטגוריה:ארגונים יהודיים
קטגוריה:ארגונים למען יהודי אתיופיה
קטגוריה:שנות ה-1970 בישראל
קטגוריה:עליית ביתא ישראל
גאנה במשחקים האולימפיים לנוער

גאנה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הגאנים מדליית זהב אחת בענף האתלטיקה. היא מעולם לא השתתפה במשחקי החורף האולימפיים לנוער.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של גאנה למשחקים האולימפיים לנוער הייתה לאולימפיאדת הנוער סינגפור וכללה עשרים ספורטאים שהתחרו בשלושה ענפי ספורט והייתה המשלחת הגדולה ביותר שגאנה שלחה עד כה. המשלחת הגיעה להישגים בענפים אתלטיקה בה העפילה לגמר בריצת 1000 מטר נערות וקפיצה משולשת נערים, וסיימה במקום הרביעי בהוקי שדה. המשלחת התחרתה בענף השחייה אולם לא הגיעה להישגים משמעותיים והשתתפותה הייתה סמלית.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה עשרה ספורטאים שהתחרו בחמישה ענפי ספורט. המשלחת זכתה במדליית זהב באתלטיקה בריצת 800 מטר נערות והעפלה לגמר בקפיצה משולשת לנערים. נבחרת הכדורעף חופים נערים העפילה משלב הבתים לא עברה את הסיבוב הראשון. נבחרת הנערות לא העפילה משלב הבתים. בענפים בדמינטון, הרמת משקולות ושחייה המשלחת לא הגיעה להישגים משמעותיים והשתתפותה הייתה סמלית.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2014 נאנג'ינג || 1 || 0 || 0 || 1 || 49
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 1 || 0 || 0 || 1
|}

==ראו גם==
* גאנה במשחקים האולימפיים
* גאנה במשחקים הפאראלימפיים

קטגוריה:גאנה: ספורט
קטגוריה:מדינות במשחקים האולימפיים לנוער
גבון במשחקים האולימפיים לנוער

גבון משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער גבוני לא זכה במדליה אולימפית לנוער. ההשתפות של ספורטאי הנוער הגבונים היא סמלית.

==השתתפות במשחקים==
===משחקי הקיץ===
המשלחת הראשונה של גבון למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו באתלטיקה. הספורטאים לא הגיעו להישגים וסיימו במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים: אתלטיקה, ג'ודו וטאקוונדו. המשלחת לא הגיעה להישגים וסיימו במקומות האחרונים.

==ראו גם==
* גבון במשחקים האולימפיים
* גבון במשחקים הפאראלימפיים

קטגוריה:גבון: ספורט
קטגוריה:מדינות במשחקים האולימפיים לנוער
הבחירות הכלליות בבריטניה 1955

הבחירות הכלליות בבריטניה ב-1955 נערכו ב-26 במאי 1955, כארבע שנים לאחר הבחירות הקודמות. בחירות אלו חיזקו את הרוב של המפלגה השמרנית בבית הנבחרים. כתוצאה מבחירות אלו אנתוני אידן נבחר לכהן כראש ממשלת בריטניה. בחירות אלו היו גם האחרונות בהן התמודד קלמנט אטלי כמנהיג מפלגת הלייבור, זאת מכיוון שבשנה זו היה כבר בן 72. בחירות 1955 היו הפעם האחרונה שבה המפלגה השמרנית קיבלה את רוב המושבים בסקוטלנד. זו הייתה גם הפעם הראשונה שהטלוויזיה היוותה מרכיב דומיננטי במערכת הבחירות.

בבחירות אלו נבחרו כ-630 חברי פרלמנט, בניגוד ל-625 שנבחרו בשנת 1951.

==מועד הבחירות==
מכיוון שהבחירות הקודמות היו באוקטובר 1951, המועד האחרון לקיום הבחירות היה אוקטובר 1956. אולם כבר בתחילת השנה עלו קולות במפלגה השמרנית שצפו בחירות כבר בסתיו 1955, לאור השגשוג הכלכלי. אך לאחר שנתגלע קרע בתוך מפלגת הלייבור, ולאור ההצלחה של השמרנים בבחירות המקומיות החליטו השמרנים על קיום בחירות כבר במאי או יוני. בתחילת אפריל החליף אנתוני אידן את וינסטון צ'רצ'יל בראשות הממשלה, וב-16 באפריל, הודיע אידן על קיום הבחירות ב-26 במאי 1955. 

== תוצאות ==
אחוז ההצבעה עמד על כ-76.8%. בסך הכל הצביעו כ-26,759,729 אזרחים. 
{| class="wikitable"
|+
!
! colspan="4" |מועמדים
! colspan="2" |קולות
|-
!מפלגה
!מועמדים
!נבחרו
!שינוי
!% מכלל המושבים
!קולות
!% מכלל הקולות
|-
|המפלגה השמרנית
|624
|345
|23+
|54.8
|13,310,891
|49.7
|-
|מפלגת הלייבור
|620
|277
|18-
|44
|12,405,254
|46.4
|-
|המפלגה הליברלית
|110
|6
|0
|1
|722,402
|2.7
|-
|שין פיין
|12
|2
|2+
|0.3
|152,310
|0.5
|-
|פלייד קמרי
|11
|0
|0
|0
|45,119
|0.2
|-
|המפלגה הקומוניסטית
|17
|0
|0
|0
|33,144
|0.1
|-
|מפלגת הלייבור האירית
|1
|0
|1-
|0
|16,050
|0.1
|-
|המפלגה הלאומית הסקוטית
|2
|0
|0
|0
|12,112
|0.1
|-
|מפלגת הלייבור העצמאית
|2
|0
|0
|0
|3,334
|0.0
|-
|אחרים
|10
|1
|1+
|0.16
|121576
|0.42
|}

==קישורים חיצוניים==

==הערות שוליים==

1955
קטגוריה:1955 בפוליטיקה
קטגוריה:1955 בממלכה המאוחדת
ג'יבוטי במשחקים האולימפיים לנוער

ג'יבוטי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מג'יבוטי מדליית, ארד באתלטיקה. יחד עם זאת, ההשתתפות של ספורטאי הנוער מג'יבוטי היא סמלית.

==השתתפות במשחקים==
===משחקי הקיץ===
המשלחת הראשונה של ג'יבוטי למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשני ענפי ספורט. המשלחה לא הגיעה להישגים בענפים האתלטיקה והשחייה וסיימה במקומות האחרונים או לא הצליחה לסיים את המקצים בהם השתתפה. המשלחת לאולימפיאדת הנוער נאנג'ינג מנתה חמישה ספורטאים שהתחרו בשלושה ענפים. המשלחת זכתה במדליית ארד באתלטיקה בריצת 1500 מטר נערים. המשלחת לא הגיעה להישגים בטניס שולחן ושחייה וסיימה במקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2014 נאנג'ינג || 0 || 0 || 1 || 1 || 80
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 0 || 0 || 1 || 1
|}

==ראו גם==
* ג'יבוטי במשחקים האולימפיים
* ג'יבוטי במשחקים הפאראלימפיים

קטגוריה:ג'יבוטי: ספורט
קטגוריה:מדינות במשחקים האולימפיים לנוער
סאו טומה ופרינסיפה במשחקים האולימפיים לנוער

סאו טומה ופרינסיפה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסאו טומה ופרינסיפה לא זכה במדליה אולימפית לנוער. ההשתפות של ספורטאי הנוער מסאו טומה ופרינסיפה היא סמלית.

==השתתפות במשחקים==
===משחקי הקיץ===
המשלחת הראשונה של סאו טומה ופרינסיפה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. ספורטאי המשלחת לא הגיעו להישגים בענפים אתלטיקה, טאקוונדו וקאנו/קיאק וסיימו במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. בדומה, לאולימפיאדת הנור סינגפור, המשלחת לא הגיעה להישגים בענפים אתלטיקה, כדורעף חופים וקאנו/קיאק וההשתתפות הייתה סמלית.

==ראו גם==
* סאו טומה ופרינסיפה במשחקים האולימפיים

קטגוריה:סאו טומה ופרינסיפה: ספורט
קטגוריה:מדינות במשחקים האולימפיים לנוער
ניז'ר במשחקים האולימפיים לנוער

ניז'ר משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הניז'רים מדליית ארד יחידה בטאקוונדו. ההשתפות של ספורטאי הנוער הניז'רים היא סמלית.

==השתתפות במשחקים==
===משחקי הקיץ===
המשלחת הראשונה של ניז'ר למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בסיף ושחייה. הספורטאים לא הגיעו להישגים וסיימו במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים: אתלטיקה, ג'ודו, טאקוונדו וסיף. המשלחת לא הגיעה להישגים וסיימה במקומות האחרונים. השתתפות המשלחת הייתה סמלית.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2018 בואנוס איירס || 0 || 0 || 1 || 1 || 83
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| טאקוונדו || 0 || 0 || 1 || 1
|}

==ראו גם==
* ניז'ר במשחקים האולימפיים
* ניז'ר במשחקים הפאראלימפיים

קטגוריה:ניז'ר: ספורט
קטגוריה:מדינות במשחקים האולימפיים לנוער
ניגריה במשחקים האולימפיים לנוער

ניגריה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הניגרים שמונה מדליות, מהן שלוש מדליות זהב. היא השתתפה לראשונה במשחקי החורף האולימפיים לנוער באולימפיאדת הנוער קאנגוואן (2024).

==השתתפות במשחקים==
===אולימפיאדת הנוער סינגפור (2010)===
המשלחת הראשונה של ניגריה למשחקים האולימפיים לנוער הייתה לאולימפיאדת הנוער סינגפור הייתה המשלחת הגדולה ביותר שניגריה שלחה עד כה. המשלחת כללה 13 ספורטאים שהתחרו בשישה ענפי ספורט. המשלחת הגיעה להישגים בענף האתלטיקה עם זכייה בשתי מדליות זהב בריצת 100 מטר וריצת 200 מטר נערות, מדליית ארד בריצת 400 מטר נערות והעפלה לגמרים בריצת 200 מטר נערים והדיפת כדור ברזל נערות. המשלחת הגיעה להישג גם בענף ההרמת משקולות עם זכייה במדליית ארז בקטגוריית נערות עד 58 ק"ג. המשלחת הגיעה להישגים נאים גם בענפים היאבקות וטניס שולחן ולמקומות האחרונים בענפים איגרוף ובדמינטון.

===אולימפיאדת הנוער נאנג'ינג (2014)===
המשלחת לאולימפיאדת הנוער נאנג'ינג מנתה 12 ספורטאים שהיו עתידים להתחרות בשלושה ענפי ספורט: אתלטיקה, היאבקות וכדורעף חופים. אולם ב-13 באוגוסט 2014 המשלחת פרשה מהמשחקים לאור לחץ שהופעל עליה מהרשויות ב במטרה למנוע מהגעת נגיף האבולה למדינתם בעקבות התפרצות האבולה במערב אפריקה.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 2 || 0 || 2 || 4 || 29
|- align="center"
|align="right"| 2018 בואנוס איירס || 1 || 3 || 0 || 4 || 48
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 3 || 2 || 1 || 6
|- align="center"
|align="right"| איגרוף || 0 || 1 || 0 || 1
|- align="center"
|align="right"| הרמת משקולות || 0 || 0 || 1 || 1
|}

==ראו גם==
* ניגריה במשחקים האולימפיים
* ניגריה במשחקים הפאראלימפיים

==הערות שוליים==

קטגוריה:ניגריה: ספורט
קטגוריה:מדינות במשחקים האולימפיים לנוער
מוזמביק במשחקים האולימפיים לנוער

מוזמביק משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מוזמביקי לא זכה במדליה אולימפית לנוער. ההשתפות של ספורטאי הנוער המוזמביקים היא סמלית.

==השתתפות במשחקים==
===משחקי הקיץ===
המשלחת הראשונה של מוזמביק למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט, אתלטיקה ושחייה. הספורטאים לא הגיעו להישגים וסיימו במקומות האחרונים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפי ספורט, אתלטיקה ושחייה. בדומה לאולימפיאדת הנוער סינגפור, המשלחת לא הגיעה להישגים והשתתפותה היא סמלית.

==ראו גם==
* מוזמביק במשחקים האולימפיים
* מוזמביק במשחקים הפאראלימפיים

קטגוריה:מוזמביק: ספורט
קטגוריה:מדינות במשחקים האולימפיים לנוער
מדגסקר במשחקים האולימפיים לנוער

מדגסקר משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מדגסקרי לא זכה במדליה אולימפית לנוער.

==השתתפות במשחקים==
===משחקי הקיץ===
המשלחת הראשונה של מדגסקר למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפי ספורט. המשלחת לא הגיעה להישגים משמעותיים בענפים אתלטיקה, טניס ושחייה. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים: אתלטיקה, ג'ודו ושחייה. המשלחת לא הגיעה להישגים.

==ראו גם==
* מדגסקר במשחקים האולימפיים
* מדגסקר במשחקים הפאראלימפיים

קטגוריה:מדגסקר: ספורט
קטגוריה:מדינות במשחקים האולימפיים לנוער
מלאווי במשחקים האולימפיים לנוער

מלאווי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממלאווי לא זכה במדליה אולימפית לנוער. ההשתפות של ספורטאי הנוער המלאוויים היא סמלית.

==השתתפות במשחקים==
===משחקי הקיץ===
המשלחת הראשונה של מלאווי למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשלושה ענפי ספורט. המשלחת סיימה במקום ה-14 בריצת 400 מטר נערים באתלטיקה. הספורטאים לא הגיעו להישגים בטניס שולחן ושחייה וסיימו במקומות האחרונים. המשלחת לאולימפיאדת הנוער נאנג'ינג מנתה חמישה ספורטאים שהתחרו בשני ענפים. המשלחת הגיעה למקומות גבוהים בענף האתלטיקה. אולם סיימה במקומות האחרונות בענף השחייה.

==ראו גם==
* מלאווי במשחקים האולימפיים

קטגוריה:מלאווי: ספורט
קטגוריה:מדינות במשחקים האולימפיים לנוער
מאלי במשחקים האולימפיים לנוער

מאלי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממאלי לא זכה במדליה אולימפית לנוער. ההשתפות של ספורטאי הנוער המאליים היא סמלית.

==השתתפות במשחקים==
===משחקי הקיץ===
המשלחת הראשונה של מאלי למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר שמאלי שלחה עד כה. המשלחת כללה שבעה ספורטאים שהתחרו בשלושה ענפי ספורט. ספורטאי המשלחת לא הגיעו להישגים בענפים אתלטיקה, טאקוונדו וכדורסל וסיימו במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים: אתלטיקה, טאקוונדו ושחייה. המשלחת לא הגיעה להישגים והשתתפותה היא סמלית.

==ראו גם==
* מאלי במשחקים האולימפיים
* מאלי במשחקים הפאראלימפיים

קטגוריה:מאלי: ספורט
קטגוריה:מדינות במשחקים האולימפיים לנוער
מאוריטניה במשחקים האולימפיים לנוער

מאוריטניה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאוריטני לא זכה במדליה אולימפית לנוער. ההשתפות של ספורטאי הנוער המאוריטניים היא סמלית.

==השתתפות במשחקים==
===משחקי הקיץ===
המשלחת הראשונה של מאוריטניה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו באתלטיקה. הספורטאים לא הגיעו להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפי ספורט: אתלטיקה וטאקוונדו. המשלחת לא הגיעה להישגים וסיימו במקומות האחרונים.

==ראו גם==
* מאוריטניה במשחקים האולימפיים
* מאוריטניה במשחקים הפאראלימפיים

קטגוריה:מאוריטניה: ספורט
קטגוריה:מדינות במשחקים האולימפיים לנוער
לסוטו במשחקים האולימפיים לנוער

לסוטו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מלסוטו לא זכה במדליה אולימפית לנוער. ההשתפות של ספורטאי הנוער מלסוטו היא סמלית.

==השתתפות במשחקים==
===משחקי הקיץ===
המשלחת הראשונה של לסוטו למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. ספורטאי המשלחת העפילו לחצי הגמר במשחה 50 מטר שחיית חזה נערים בענף השחייה, אך לא הגיעה להישגים בענפים אתלטיקה וטאקוונדו. המשלחת לאולימפיאדת הנוער נאנג'ינג הייתה המשלחת הגדולה ביותר שלסוטו שלחה עד כה ומנתה שבעה ספורטאים שהתחרו בשני ענפים. ספורטאי המשלחת העפילו לגמר ריצת 100 מטר נערים וסיימו במקום ה-16 בענף האתלטיקה. ביתר המקצים ובענף האופניים המשלחת לא הגיעה להישגים.

==ראו גם==
* לסוטו במשחקים האולימפיים
* לסוטו במשחקים הפאראלימפיים

קטגוריה:לסוטו: ספורט
קטגוריה:מדינות במשחקים האולימפיים לנוער
משל השאור

תחריט של יאן לאוקן הממחיש את המשל, מתוך ספר המקרא של Bowyer
משל השאור (נקרא גם את משל השמר) הוא אחד ממשלי ישו הקצרים ביותר,  מופיע במתי י"ג 33 ולוקס י"ג 20-21. בשני המקומות מופיע המשל מיד אחרי משל גרגר החרדל, אשר המשותף  להם הוא נושא מלכות השמים הגדלה מהתחלות קטנות.

== סיפור המשל ==
המשל מתאר מה קורה כאשר אישה מוסיפה לעיסת הבצק שאור (בצק המותסס באמצעות שמרים, מכיל בדרך כלל חיידק בשם לקטובצילוס ושמרים) לכמות גדולה של קמח (בערך בנפח של כ-8 וחצי גלונים או 38 ליטר). היצורים החיים בתוך השאור צומחים בין לילה, כדי שבבוקר כל הבצק מחמיץ ותופח.

במתי י"ג 33 נוסח המשל הוא כדלקמן:

בלוקס י"ג 21-20, נוסח המשל הוא כדלקמן:
 

== פרשנות ==
המשל הזה הוא חלק מצמד משלים ושהמשותף להם המשמעות של המשל שקדם לו, משל גרגר החרדל, כלומר עוצמת הצמיחה של מלכות האלוהים מהתחלות קטנות. התוצאה הסופית הבלתי נמנעת מרגע שתהליך הצמיחה הטבעי החל.

למרות שהשאור מסמל השפעות רעות במקומות אחרים בברית החדשה (כמו הלוקאס י"ב 1), בדרך כלל לא מפרשים אותו באופן זה בהקשר למשל הנוכחי  עם זאת, ישנם פרשנים הרואים בשאור כמשקף השפעה משחיתה בעתיד בקהילה ובכנסייה.

משל זה, כמו במשל המטבע שאבד, הוא חלק מצמדי משלים, כאשר המשל הראשון מתאר את פועלו של ישו במונחים של פעילויות חקלאיות, והמשל השני בצמד במונחים של פועלה הביתי של אישה. יואל בי. גרין כותב כי ישו "מזמין אנשים, בין שמדובר בזכר או נקבה, בין שמדובר בעירוני או חקלאי,  להיכנס למשק ביתה של עקרת הבית, בעת שהיא היא אופה לחם, בתקופת ראשית המאה הראשונה לספירה (או בתקופת בית המקדש הראשון), על מנת לרכוש תובנות על מהות מלכות אלוהים."

כמות הקמח הגדולה עשויה לרמז על אירוע חגיגי מתוכנן, שכן הלחם המיוצר ממנו יכול להאכיל מאה איש. שלוש סאים של קמח שמשו את שרה לאפות לחם כאשר היא ואברהם ארחו את שלושת המלאכים. וזו גם הכמות ששימשה לאפיית לחם הפנים בבית המקדש בישראל.

== ראו גם ==
*הבשורה על-פי מתי
* ישו
* הברית החדשה
*משלי ישו

==קישורים חיצוניים==

== הערות שוליים ==

קטגוריה:משלים בנצרות
קטגוריה:ישו
קטגוריה:הברית החדשה
מאוריציוס במשחקים האולימפיים לנוער

מאוריציוס משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער ממאוריציוס מדליית זהב יחידה בקאנו/קיאק. יחד עם זאת, ההשתפות של ספורטאי הנוער המאוריציוסים היא סמלית.

==השתתפות במשחקים==
===משחקי הקיץ===
המשלחת הראשונה של מאוריציוס למשחקים האולימפיים לנוער היא לאולימפיאדת הנוער סינגפור וכללה תשעה ספורטאים שהתחרו בארבעה ענפי ספורט. המשלחת העפילה לגמר קפיצה משולשת לנערים באתלטיקה בה סיימה במקום השביעי. ספורטאי המשלחת לא הגיעו להישגים בענפים בדמינטון, ג'ודו, טניס שולחן ושחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפי ספורט: אופניים, אתלטיקה, ושחייה. המשלחת לא הגיעה להישגים וסיימה בין המקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2018 בואנוס איירס || 1 || 0 || 0 || 1 || 61
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| אתלטיקה || 1 || 0 || 0 || 1
|}

==ראו גם==
* מאוריציוס במשחקים האולימפיים
* מאוריציוס במשחקים הפאראלימפיים

קטגוריה:מאוריציוס: ספורט
קטגוריה:מדינות במשחקים האולימפיים לנוער
אשר בשירי

אשר בשירי (נולד ב-26 ביולי 1965), הוא רופא ישראלי, פרופסור במיילדות וגינקולוגיה בבית החולים סורוקה ומנהל מחלקת יולדות ג' שם. נשיא הכנס העולמי באובדני הריון חוזרים ([https://www.wcrpl.com/ WCRPL])

== ביוגרפיה ==
אשר בשירי נולד בבאר שבע למשפחה מרובת ילדים. למד במקיף ד ושירת בצבא ביחידת 8200. סיים את לימודי הרפואה באוניברסיטת בן-גוריון בנגב ב-1993. התמחה במיילדות, גינקולוגיה ופוריות במרכז הרפואי האוניברסיטאי סורוקה. ב־1992–1993 עשה תת-התמחות באולטרה סאונד מיילדות וגינקולוגיה באוניברסיטת ניו יורק<ref>
https://hospitals.clalit.co.il/soroka/he/our-specialists/Pages/bashiri-a.aspx
</ref>.

עם חזרתו מארצות הברית עבד כרופא בכיר בחטיבה למיילדות גניקולוגית בסורוקה. תחומי מומחיותו הם הריון בסיכון גבוה רפואת האם והעובר ואובדני הריון חוזרים (הפלות חוזרות). מנהל את מרפאת מניעת אובדני הריון חוזרים ומשנת 2014 הוא מנהל את מחלקת יולדות ג. בשנת 2016 מונה לפרופסור מן המניין בפקולטה למדעי הבריאות באוניברסיטת בן-גוריון בנגב. שימש כראש התוכנית premed וכיושב ראש הוועדה להתנסות מחקרית בבית הספר לרפואה. חבר בוועדת הקבלה של בית הספר לרפואה.
ריכז את לימודי הגינקולוגיה בבית הספר לרפואה בשנה החמישית<ref>
https://fohs.bgu.ac.il/research/profileBrief.aspx?id=jsMsMdst
</ref>. פרסם מעל מאה מאמרים בספרות המקצועית.

בשירי מרכז כנסים וסמינרים בתחום הפלות חוזרות. בשנת 2016 פרסם ספר בנושא בהוצאת שפרינגר<ref></ref>.
הוא נשיא הכנס העולמי<ref></ref> באובדני הריון חוזרים (WCRPL) בין השנים 2016–2023.
מרצה ומייעץ בישראל, אירופה, ובהודו<ref>
https://twitter.com/2021Iracon/status/1454469450560798726
</ref><ref></ref><ref></ref>. ומקדם טיפולים חדישים עם חברות תרופות.

== קישורים חיצוניים ==
* 

==הערות שוליים==

קטגוריה:גינקולוגים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:סגל המרכז הרפואי האוניברסיטאי סורוקה
קטגוריה:ישראלים שנולדו ב-1965
קטגוריה:באר שבע: אישים
קטגוריה:בוגרי תיכון מקיף ד' (באר שבע)
הרפובליקה המרכז-אפריקאית במשחקים האולימפיים לנוער

הרפובליקה המרכז-אפריקאית משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מהרפובליקה המרכז-אפריקאית לא זכה במדליה אולימפית לנוער. ההשתפות של ספורטאי הנוער מהרפובליקה המרכז-אפריקאית היא סמלית.

==השתתפות במשחקים==
===משחקי הקיץ===
המשלחת הראשונה של הרפובליקה המרכז-אפריקאית למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשני ענפי ספורט. ספורטאי המשלחת לא הגיעו להישגים בענפים אתלטיקה וכדורסל. המשלחת לאולימפיאדת הנוער נאנג'ינג מנתה שני ספורטאים שהתחרו בענף האתלטיקה. המשלחת לא הגיעה להישגים והשתתפותה היא סמלית.

==ראו גם==
* הרפובליקה המרכז-אפריקאית במשחקים האולימפיים
* הרפובליקה המרכז-אפריקאית במשחקים הפאראלימפיים

קטגוריה:הרפובליקה המרכז-אפריקאית: ספורט
קטגוריה:מדינות במשחקים האולימפיים לנוער
אברהם הוכמוט

הרב אברהם הוכמוט (בהונגרית: Abraham Hochmuth; 14 בדצמבר 1816, באנובצה נאד בבראוואו, ממלכת הבסבורג – 10 ביוני 1889, וספרם, האימפריה האוסטרו-הונגרית) היה רב נאולוגי שכיהן בערים מישקולץ, וספרם, וקולה.

==קורות חייו==
אברהם הוכמוט נולד לפנחס ופרלה, בבאנובצה נאד בבראוואו אשר באימפריה האוסטרית (בשטחי סלובקיה המודרנית). הוא רכש השכלה במספר ישיבות ובכלל זה בעיר ניטרה. בהמשך רכש השכלה אקדמית באוניברסיטת קארל בפראג. בפראג למד תלמוד אצל שלמה יהודה רפפורט. ב-1846 מונה למנהל בית המדרש במישקולץ. ב-1852 מונה לרב הראשי של קהילות ורבאס וקולה. ב-1859 כיהן לתקופה קצרה כרב הראשי של סגד, ובאותה השנה מונה לרב הראשי של וספרם, תפקיד שמילא עד יום מותו. היה מראשוני הרבנים אשר העבירו דרשות בהונגרית.

הוכמוט מילא תפקיד מרכזי בהקמתם של בתי מדרש למורים בקרב יהדות הונגריה, ונתקל בהתנגדות מצד הזרם האורתודוקסי בשל שילוב תכנים אוניברסליים במערכי הלימוד. היה חבר בקונגרס הקהילות היהודיות של הונגריה, ובהמשך נמנה עם סגל מורי בית המדרש לרבנים בבודפשט. כתב מאמרים ומסות לכתבי עת שונים ובכללם "בן חנניה" שערך לאופולד לעף.

אברהם הוכמוט הלך לעולמו בווספרם ב-1889 והוא בן 72.

==קישורים חיצוניים==
* [https://books.google.co.il/books?id=9hKKexGFLyIC&pg=PA187&lpg=PA187&dq=avraham+hochmuth&source=bl&ots=Ej9bGsvzNH&sig=mStAr-uxB2oLL8_49wEq-Ril-Ys&hl=iw&sa=X&ved=2ahUKEwjIkPua3r_cAhXRBIgKHbO0CXIQ6AEwA3oECAEQAQ#v=onepage&q=avraham%20hochmuth&f=false The refoms of Abraham Hochmuth], בתוך: Howard N. Lupovitch, Jews at the Crossroads: Tradition and Accommodation During the Golden age Hungarian Nobility, 1729-1878, הוצאת האוניברסיטה המרכז-אירופית, בודפשט, 2007, עמודים 173–180 

==הערות שוליים==

קטגוריה:רבנים הונגרים
קטגוריה:רבנים סלובקים
קטגוריה:רבנים נאולוגים
קטגוריה:ילידי 1816
קטגוריה:נפטרים ב-1899